**RAPORT PRIVIND SITUAŢIA HIDROMETEOROLOGICĂ ŞI A CALITAŢII MEDIULUI**

**în intervalul 15.12.2017, ora 8.00 – 16.12.2017, ora 8.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 16.12.2017, ora 7.00**

**RÂURI**

Debitele au fost în general în creștere datorită efectului combinat al precipitațiilor prognozate, cedării apei din stratul de zăpadă și propagării pe râurile din bazinele hidrografice: Vișeu, Iza, Tur, Someş, Crasna, Barcău, Crișuri, Mureș, Bega, Timiș, Bârzava, Moravița, Caraș, Nera, Cerna, Siret (exceptând Bârladul) și pe cursul superior al Prutului. Pe celelalte râuri debitele au fost în scădere ușoară, exceptând Bârladul și cursul mijlociu și inferior al Prutului, unde au fost relativ staționare.

Creșteri mai insemnate de niveluri și debite s-au înregistrat pe unele râuri din bazinele: Vişeu, Iza, Tur, Lăpuş, Crasna, Barcău, Crişuri.

În interval s-au situat peste **COTELE DE ATENŢIE** râurile la staţiile hidrometrice: Valea Roşie – Pocola (250+3)-jud. BH; Bistra – Chiribiş (350+10)-jud. BH;

Se situează peste:

* **COTELE DE ATENȚIE** râurile la staţiile hidrometrice: Tur – Călinești Oaș (350+48)-jud. SM şi Negreşti Oaş (170)-jud. SM; Maria – Răteşti (250+9)-jud. SM; Firiza – Firiza (110+9)-jud. SM Crişul Negru – Tinca (350+14)-jud. AR
* **COTA DE INUNDAŢIE** râul Tur la staţia hidrometrică Micula (310+42)-jud. SM şi Turulung (420)-jud. SM (sector îndiguit)

Debitele se situează în general la valori peste mediile multianuale lunare, mai mici (30-90%) pe râurile din bazinele: Crasna, Bârzava, Nera, Cerna, Jiu, Vedea, Argeș, bazinele inferioare ale Barcăului și Oltului, bazinul mijlociu și inferior al Prutului, pe unii afluenți ai Mureșului și sub 30 % pe râurile din bazinul hidrografic al Bârladului.

Este în vigoare **ATENȚIONAREA HIDROLOGICĂ nr. 44** din 14.12.2017.

Sunt in vigoare **ATENȚIONAREA HIDROLOGICĂ pentru fenomene imediate nr.1** din 15.12.2017 şi **AVERTIZAREA HIDROLOGICĂ pentru fenomene imediate nr. 2** din 15.12.2017

Debitele vor fi în general în creștere datorită efectului combinat al precipitațiilor lichide prognozate, cedării apei din stratul de zăpadă și propagării, exceptând râurile din nord-estul ţării unde vor fi în scădere ușoară.

Sunt posibile scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de niveluri cu posibile depăşiri ale **COTELOR DE ATENŢIE** pe râurile din bazinele: Vișeu, Iza, Tur, Someș și Crișuri datorită precipitaţiilor prognozate, mai însemnate cantitativ, cedării apei din stratul de zăpadă şi propagării.

Datorită propagării viiturilor formate anterior, precipitaţiilor înregistrate până in prezent, celor prognozate şi cedării apei din stratul de zăpadă se vor mai situa peste **COTELE DE APĂRARE** nivelurile de peunele sectoare de râu din maramureş şi Crişana.

Se menține în vigoare **ATENȚIONAREA HIDROLOGICĂ nr. 44** din 14.12.2017.

**DUNĂRE**

Debitul la intrarea în ţară (secţiunea Baziaş) în intervalul 15.12 – 16.12.2017 a fost în creștere, având valoarea de 6100 m3/s, peste media lunii decembrie (5200 m3/s).

În aval de Porţile de Fier debitele au fost în creştere pe sectorul Gruia – Giurgiu şi în scădere pe sectorul Olteniţa – Tulcea.

Debitul la intrarea în ţară (secţiunea Baziaş) va fi în creştere (6700 m3/s).

În aval de Porţile de Fier debitele vor fi în creştere pe sectorul Gruia – Călăraşi şi în scădere pe sectorul Cernavodă - Tulcea.

**2.** **Situaţia meteorologică în intervalul 15.12.2017, ora 8.00 – 16.12.2017, ora 6.00**

**ÎN ŢARĂ**

Vremea a fost deosebit de caldă pentru această dată în cea mai mare parte a țării, valorile termice diurne situându-se pe spații restrânse cu până la 10...12 grade peste mediile climatologice specifice perioadei. Cerul a fost mai mult noros în vestul, nord-vestul și parțial în centrul teritoriului, iar în rest, înnorările au fost temporare. A plouat și sub formă de aversă în Maramureș, Crișana, în cea mai mare parte a Banatului și Olteniei, local în Transilvania și izolat în Muntenia și Moldova, iar la munte au fost precipitații mixte. Până la încheierea prezentului raport, cantitățile de apă au depășit local 20 l/mp și punctiform 35 l/mp în nord-vest, cumulându-se până la 45 l/mp la Săcuieni (jud. Bihor) și 39 l/mp la Supuru de Jos (jud. Satu Mare). Vântul a suflat slab și moderat, cu intensificări în zona montană, unde la rafală s-au atins 60...70 km/h, iar pe crestele înalte s-au depășit 80...90 km/h, viscolind ninsoarea și spulberând zăpada, iar la cote mai reduse și în regiunile vestice, cu viteze de peste 55...65 km/h. Temperaturile maxime s-au situat între 4 grade la Voineasa și 17 grade la Călărași. Stratul de zăpadă s-a menținut în zona montană și măsura în platformele stațiilor meteorologice, până la 98 cm în Masivul Făgăraș (Bâlea Lac). S-a semnalat ceață îndeosebi în primele ore ale intervalului, pe spații mici în sud-vest, în est și izolat în centru. La ora 06, valorile termice se încadrau între -2 grade la Miercurea Ciuc 12 grade la Oravița și Sfântu Gheorghe-Deltă.

*OBSERVAȚII: începând de ieri, de la ora 06, au fost în vigoare 17 mesaje de fenomene meteorologice periculoase imediate cod galben, 7 emise de către SRPV Timișoara, 5 de către SRPV Bacău, 2 de către SRPV Sibiu și câte 1 emisă de către SRPV Craiova și SRPV Cluj.*

**LA BUCUREŞTI**

Vremea a fost în continuare deosebit de caldă pentru această dată. Cerul a avut înnorări temporare ziua, iar noaptea a fost variabil. Vântul a suflat slab până la moderat. Temperatura maximă a fost de 11 grade la Afumați și Băneasa și 13 grade la Filaret, iar la ora 06 se înregistrau 0 grade la Băneasa, 3 grade la Afumați și 5 grade la Filaret.

**3. Prognoza meteorologică în intervalul 16.12.2017, ora 8.00 – 17.12.2017, ora 8.00**

**ÎN ŢARĂ**

Vremea se va răci în vest și nord-vest, dar se va menține deosebit de caldă în restul țării, astfel că maximele termice se vor încadra între 5...6 grade în dealurile vestice și 17...18 grade în sudul Munteniei și al Dobrogei. Ziua vor fi  înnorări și ploi în jumătatea vestică a teritoriului, și cu precădere în zona montană, cantitățile de apă vor mai depăși  pe arii restrânse  10...15 l/mp. Seara și noaptea aria nebulozității se va extinde și vor fi precipitații în sudul, estul și parțial în centrul țării. Va ploua în Oltenia, Muntenia și Dobrogea, iar în Transilvania și Moldova vor fi și lapovițe și ninsori. La munte vor fi precipitații mixte, iar în a doua parte a intervalului vor predomina ninsorile. Mai ales în prima parte a zilei, vântul va avea intensificări la munte, cu rafale ce vor depăși 80...90 km/h pe creste, spulberând zăpada, dar temporar și la cote mai reduse și în nord-vestul, centrul și în extremitatea de sud-est a teritoriului. Temperaturile minime se vor situa între -3 și 7 grade.

**LA BUCUREŞTI**

Vremea se va menține deosebit de caldă. Cerul va fi variabil în prima parte a zilei, apoi se va înnora treptat, iar spre seară și noaptea temporar va ploua. Vântul va sufla slab și moderat. Temperatura maximă se va situa în jurul valorii de 15 grade, iar cea minimă va fi de 4...6 grade.

***II. CALITATEA APELOR***

**Administratia Nationala Apele Romane** revine cu informatii suplimentare referitor la poluarea accidentala produsa in data de 14.12.2017, la ora 08, pe raul Mures, amonte de comuna Ciumani, judetul Harghita.

REZULTATUL ANALIZELOR : pe probele de apă prelevate în data de **14.11.2017**

|  |  |  |  |  |  |  |  |
| --- | --- | --- | --- | --- | --- | --- | --- |
| Indicatorul de calitate  | U.M. |  | Râul Mureş, **aval 100m** sursa de evacuare apă uzată Comuna Suseni Pr 3 |  |  |  |  |
| Râul Mureş,amonte sursa de evacuare apă uzată Comuna Suseni Pr 1 | Râul Mureş, **aval 1000m** sursa de evacuare apă uzată Comuna Suseni  Pr 4 | **Limite conform Ordinului nr. 161/2006 pentru clasa a II-a de calitate-ape de suprafata** | Sursa de evacuare neautorizată de apă uzată Comuna Suseni Pr 2 | **Limitele indicatorilor de calitate a apelor uzate evacuate conf. Autorizatie de gospodarire a apelor** **nr.286/2015-2018**  |
| pH | Unit.pH | **6,6****(21,5 ºC)** | **6,8****(21,2ºC)** | **6,8****(21,2ºC)** | **6,5-8,5** | **7,0****(21,1ºC)** | **6,5-8,5** |
| Materii in suspensie | mg/l | **< 5,00** | **< 5,00** | **5,6** |  | **50,4** | **60** |
| Reziduu filtrabil uscat la 105 ºC  | mg/l | **240** | **244** | **240** | **750** | **880** | **2000** |
| CCO-Cr | mg/l O2 | **10,5** | **15,0** | **<10,0** | **25** | **651** | **125** |
| CBO5 | mg/l O2 | **1,58** |  **2,13** | **1,75** | **5** | **373** | **25** |
| Amoniu N/ NH4+  | mg/l  | **<0,025** mg/l N | **0,324/0,417** | **0,181/0,233** | **0,8** | **91,3/117** | **3** |
| Azot total  | mg/l N | **< 1,00** | **1,00** | **< 1,00** | **7** | **150** |  |
| Fosfor total | mg/l P | **0,025** | **0,062** | **0,054** | **0,2** | **10,9** |  |
| Extractibile | mg/l N | **<5,00** | **12,5** | **12,0** |  | **53,7** | **20** |

S-au constatat următoarele:

* apele uzate evacuate, datorită unei defecţiuni tehnice (înfundarea conductei principale, spre staţia de epurare a localităţii Joseni) la reţeaua de canalizare aflată în administrarea Comunei Suseni, au concentraţiile indicatorilor de calitate specifice apelor menajere neepurate, fiind depăşite limitele admise la: **nutrienţi, substanţe organice (CCO-Cr), fosfor total, materii în suspensie, extractibile.**

Efectul poluării asupra râului Mureş, conform rezultatelor analizelor este minim, indicatorii de calitate în secţiunile monitorizate încadrându-se în limitele stabilite conform Ordinului nr.161/2003 privind clasificarea calităţii apelor de suprafaţă (clasa a II-a de calitate), raportul de dilutie fiind mare.

În urma investigaţiilor efectuate în teren de către personalul din cadrul SGA MURES/Sistemul Hidrotehnic Gheorgheni, în colaborare cu echipa de comisari de la GNM-SCJ HR, s-a întocmit nota de constatare nr.286/14.11.2017, în care s-a consemnat faptul că defecţiunea apărută pe tronsonul conductei principale de canalizare menajeră din zona administrativă a comunei Ciumani se află în folosinţa comunei Suseni. Defecţiunea s-a remediat în aceeaşi zi, la ora 16:30.

***III. CALITATEA MEDIULUI***

1. **În domeniul aerului**

Nu s-au semnalat evenimente deosebite.

**2. În domeniul solului şi vegetaţiei**

Nu s-au semnalat evenimente deosebite.

**3. În domeniul supravegherii radioactivităţii mediului**

Nu s-au semnalat evenimente deosebite.

**4. În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECTIA DE COMUNICARE**